CELEX: E2019J0007
Language: da
Date: 2020-07-16 00:00:00
Title: Domstolens Dom af 16. juli 2020 i sag E-7/19 Tak — Malbik ehf. mod den islandske vej- og kystforvaltning og Þróttur ehf. (Offentlige udbud - direktiv 2014/24/EU - offentlig bygge- og anlægskontrakt - offentlig tjenesteydelseskontrakt) 2020/C 374/07

5.11.2020   
            
            
               DA
            
            
               Den Europæiske Unions Tidende
            
            
               C 374/44
            
         
      DOMSTOLENS DOM
      af 16. juli 2020
      i sag E-7/19
      Tak — Malbik ehf. mod den islandske vej- og kystforvaltning og Þróttur ehf.
      
         
            (Offentlige udbud - direktiv 2014/24/EU - offentlig bygge- og anlægskontrakt - offentlig tjenesteydelseskontrakt)
         
      
      (2020/C 374/07)
      I sag E-7/19, Tak - Malbik ehf. mod den islandske vej- og kystforvaltning og Þróttur ehf., hvori Klagenævnet for offentlige udbud (kærunefnd útboðsmála) har anmodet Domstolen om i henhold til artikel 34 i aftalen mellem EFTA-staterne om oprettelse af en tilsynsmyndighed og en domstol at fortolke Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF, navnlig artikel 2, stk. 1, nr. 6), 7) og 9), har domstolen, sammensat af præsidenten Páll Hreinsson og dommerne Per Christiansen og Bernd Hammermann (refererende dommer), afsagt dom den 16. juli 2020. Domskonklusionen lyder således:
      Under omstændigheder som de i hovedsagen foreliggende er der ikke tale om en offentlig bygge- og anlægskontrakt i den forstand, hvori udtrykket er anvendt i artikel 2, stk. 1, nr. 6), i Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF. En offentlig kontrakt, der vedrører andre tjenesteydelser end dem, der er nævnt i artikel 2, stk. 1, nr. 6), i direktiv 2014/24/EU, udgør en offentlig tjenesteydelseskontrakt som omhandlet i direktivets artikel 2, stk. 1, nr. 9).